
REPUBLIKA HRVATSKA

VUKOVARSKO-SRIJEMSKA ŽUPANIJA

OPĆINA STARI JANKOVCI

Općinski načelnik
KLASA: 024-04/24-03/108
URBROJ: 2196-23-02-24-13
Stari Jankovci, 8. siječnja 2024. 


Temeljem članka 9. st. 2. Zakona o plaćama u lokalnoj i područnoj (regionalnoj) samoupravi (Narodne novine, br. 28/10) i temeljem članka 46. Statuta Općine Stari Jankovci („Službeni vjesnik“ Vukovarsko – srijemske županije 4/21. i 17/22.), Općinski načelnik dana 8. siječnja 2024. godine donosi
O D L U K U
O ODREĐIVANJU OSNOVICE ZA OBRAČUN PLAĆE SLUŽBENIKA I NAMJEŠTENIKA U JEDINSTVENOM UPRAVNOM  ODJELU OPĆINE STARI JANKOVCI

Članak 1.


Plaću službenika i namještenika u Jedinstvenom upravnom odjelu Općine Stari Jankovci čini umnožak koeficijenta složenosti poslova radnog mjesta na koje je službenik, odnosno namještenik raspoređen i osnovce za obračun plaće, uvećan za 0,5% za svaku navršenu godinu radnog staža.

Članak 2.


Osnovica za izračun plaće službenika i namještenika u 2024. godini će iznositi 947,18 eura bruto.

 Osnovica iz stavka 1. ovoga članka se primjenjuje počevši s plaćom za mjesec siječanj 2024., koja se isplaćuje u mjesecu veljači 2024. godine.

Članak 3.

Danom stupanja na snagu ove Odluke prestaje važiti dosadašnja Odluka o  
određivanju osnovice za obračun plaće službenika i namještenika u Jedinstvenom upravnom odjelu Općine Stari Jankovci, KLASA: 024-04/23-03/99; URBROJ: 2196-23-02-23-4 od  30. listopada 2023. godina.

Članak 4.

Ova Odluka stupa na snagu osmi dan od dana objave, a objaviti će se u „Službenom vjesniku“ Općine Stari Jankovci.
        Općinski načelnik

Dragan Sudarević, ing el.
